2.8.2023
FI
Euroopan unionin virallinen lehti
C 273/13
— mannermainen vaikutus aiheuttaa toisinaan tuhoisia halloja mutta edistää rypäleiden kypsymistä, koska kesät ovat aurinkoisia.
Inhimilliset tekijät ”Eau-de-vie de vin de la Marne”/”Fine champenoise” valmistetaan perinteisesti viineistä, jotka saadaan suojatun alkuperänimityksen ”Champagne” valmistuksen yhteydessä pääasiallisesti kolmesta Champagnen rypälelajikkeesta: Chardonnay, Pinot noir ja Meunier.
Alueen maaperä- ja ilmasto-olosuhteiden sekä kuohuvien viinien tuotantoon suunnattujen paikallisten sadonkorjuu-, rypäleiden puristus- ja viiniytyskäytäntöjen ansiosta viineissä on havaittavissa monenlaisia, rypälelajikkeiden moninaisuudesta johtuvia aromaattisia sävyjä ja tietynasteista happamuutta.
Niiden suhteellisen alhainen alkoholipitoisuus mahdollistaa myös suuren aromipitoisuuden.
Tislauksessa käytettävät viinit kerätään suojatun alkuperänimityksen ”Champagne” eri tuotantovaiheissa, erityisesti puristamisen, perusviinien laadullisen valinnan ja sakan poistamisen aikana.
Näin ollen niillä on erilaisia ominaisuuksia, jotka vaikuttavat myös ”Eau-de-vie de vin de la Marne / Fine champenoise” -alkoholin aromaattiseen omaleimaisuuteen.
Tislauksen suorittavat joko viinitarhoilla vakituisesti työskentelevät tislaajat, jotka tislaavat, kypsyttävät ja markkinoivat itse tai Champagnen alueen viininviljelijöiden tai kauppiaiden välityksellä tuotteensa, tai viininvilje­ lijöiden puolesta sopimuksen perusteella työskentelevät kiertävät tislaajat.
Syy-yhteys Eau-de-vie de vin de la Marne/Fine champenoise -alkoholin tärkeimmät ominaisuudet johtuvat sen raaka-aineesta, joka saadaan suojatun alkuperänimityksen ”Champagne” viinien valmistuksesta.
Eau-de-vie de vin de la Marne/Fine champenoise -alkoholin yhteys maantieteelliseen alueeseen perustuu seuraaviin seikkoihin: Champagnessa tuotettujen rypäleiden erityislaatu: Champagnen viiniviljelmien omaperäisyys liittyy viljelmien pohjoiseen sijaintiin.
Maantieteellisen alueen maaperä- ja ilmasto-olosuhteet ovat johtaneet hyvin erikoislaatuiseen viininviljelyyn, joka näkyy muun muassa rypälelajikkeiden valinnassa.
Kolme tärkeintä rypälelajiketta ovat Chardonnay B (29 % rypäleistä), Pinot noir N (38 %) ja Meunier N (32 %).
Rypälelajikkeista syntyy vuorovaikutuksessa maantieteellisen alueen olosuhteiden kanssa raaka-ainetta, jonka happamuus ja potentiaalinen alkoholi ovat hyvin tasapainossa ja jonka alkoholipitoisuus on alhainen.
Nämä ominaisuudet, erityisesti alkoholipitoisuus, ovat suotuisat väkevien alkoholijuomien valmistukselle: koska puhtaan alkoholin tuotos on pienempi, valmis väkevä alkoholijuoma on aromipitoisempaa.
Rypälelajikkeiden moninaisuus lisää aromien moninaisuutta.
Kuohuvien viinien tuotannosta peräisin olevien viinien käyttö: paikalliset sadonkorjuu-, rypäleiden puristamis- ja viiniyttämiskäytännöt tähtäävät yksinomaan kuohuvien viinin valmistukseen.
Viinit, joita käytetään Eau-de-vie de vin de la Marne/Fine champenoise -juoman valmistukseen, valitaan suojatun alkuperänimityksen ”Champagne” valmistusprosessin eri vaiheissa: erityisesti puristamisen, perusviinien laadullisen valinnan ja sakan poistamisen aikana.
Näin ollen niillä on erilaisia ominaisuuksia, jotka vaikuttavat myös ”Eau-de-vie de vin de la Marne / Fine champenoise” -alkoholin aromaattiseen omaleimaisuuteen.
Tislaajien ja kellarimestareiden taitotiedon ansiosta ”Eau-de-vie de vin de la Marne”/”Fine champenoise” ilmentää raaka-aineesta peräisin olevia aromejaan, olipa kyseessä sitten valkoinen alkoholijuoma, jossa on hyvin kukkaisia, hieman viinimäisiä vivahteita, valkoisten hedelmien (omenan, päärynän) aromeja tai eri kypsytysvaiheiden aikana erilaisia puumaisia vivahteita, vaniljan, paahdetun leivän ja vaalean tupakan aromeja saavat kypsytetyt Eau-de-vie de vin de la Marne/Fine champenoise -alkoholijuomat.
Linkki eritelmään https://info.agriculture.gouv.fr/gedei/site/bo-agri/document_administratif-d643c5db-b3a5-4e76-a2de-ce06bec6bea5